armvectores/hy_wikipedia_2023 huggingface dataset:
Սանտա Ռիտա

Սանտա Ռիտա (պորտ.՝ Santa Rita), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 31 033 մարդ՝ 2006 թվականի տվյալներով։ Գրավում է 786,081 կմ² տարածք։ Բնակչության խտությունը՝ 31,8 մարդ/կմ²։


== Պատմություն ==
Քաղաքը հիմնադրվել է 1964 թվականի դեկտեմբերի 2-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 24.735.879,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.034,67 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,592 (տվյալները ՄԱԿ-ի զարգացման ծրագրի)։
(6430) 1964 UP

(6430) 1964 UP, աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 30-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,163457 ա. մ., առավելագույնը մոտենում է 1,8456 ա. մ. հեռավորության վրա և հեռանում 2,4813 ա. մ.։ Արեգակի շուրջ մեկ ամբողջական պտույտ է կատարում 1162,31 երկրային օրվա ընթացքում, իր ուղեծրով շարժվելով միջինում 0,309729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6430) 1964 UP աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսպլուգաս դե Լյոբրեգատ

Էսպլուգաս դե Լյոբրեգատ (իսպ.՝ Esplugas de Llobregat, կատ.՝ Esplugues de Llobregat [əsˈpɫuɣəz ðə ʎuβɾəˈɣat]), քաղաք Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Բախո Լոբրեգատ շրջանում։ Զբաղեցնում է 4,6 կմ² մակերես։ Բնակչությունը կազմում է 46649 մարդ (2010 թվական)։


== Ծանոթագրություններ ==


== Արտաքին հղում ==
Պաշտոնական կայք (կատ.)
Portal municipal con información y servicios sobre la ciudad (իսպ.)
Información de la Generalidad de Cataluña Archived 2007-09-29 at the Wayback Machine. (կատ.)
Información del Instituto de Estadística de Cataluña (իսպ.)
web ciudadana con noticias, foros de debate y galería fotográfica. Archived 2014-12-17 at the Wayback Machine. (կատ.)
Toda la actualidad de Esplugas de Llobregat Archived 2008-09-06 at the Wayback Machine. (կատ.)
Բրեձա

Բրեձա (վրաց.՝ ბრეძა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 720 մետր բարձրության վրա։ Շրջկենտրոն Քարելից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 496 մարդ։


== Ծանոթագրություններ ==
Եվա Սուջյան

Եվա Սուջյան (դեկտեմբերի 14, 1984(1984-12-14), Երևան, Հայկական ԽՍՀ, ԽՍՀՄ), հայ ռոք երգչուհի։
Կիթառահար, ջազմեն Մկրտիչ Սուջյանի դուստրն է և երգիչ Գոռ Սուջյանի քույրը։
Ծնվել է 1984 թվականի դեկտեմբերի 14-ին Երևանում։ 2001 թվականին ավարտել է Երևանի թիվ 119 միջնակարգ դպրոցը։ 2006 թվականին ավարտել է Երևանի Կոմիտասի անվան պետական կոնսերվատորիան, եղել է երգչուհի Գոհար Գասպարյանի աշակերտուհին։ 2003 թվականից հանդիսացել է «Սթրայֆ» պրոգրեսիվ-մետալ խմբի մեներգչուհին, իսկ 2010 թվականից՝ «Aline Time» ռոք խմբի մեներգչուհին է։


== Իքս-Ֆակտոր 1 ==
2010 թվականին Եվա Սուջյանը մասնակցեց Իքս-Ֆակտոր նախագծի Հայաստանյան տարբերակի առաջին եթերաշրջանին։ Հաղթահարելով նախնական լսումներ և ժյուրիի տան փուլերը Եվան անցավ գալահամերգներ 25-ից բարձր տարիքային խմբում, որի ղեկավարը Գիսանե Պալյանն էր։ Եվան նախագծում զբաղեցրեց 6-րդ հորիզոնականը։


== Ծանոթագրություններ ==
Վերխնի Ալագուվատ

Վերխնի Ալագուվատ (ռուս.՝ Верхний Аллагуват, բաշկիրերեն՝ Үрге Аллағыуат), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 132 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալմիյարվի (գյուղ, Պեչենեգսկի շրջան)

Սալմիյարվի (ռուս.՝ Сальмиярви), գյուղ Ռուսաստանի Մուրմանսկի մարզի Պեչենեգսկի շրջանի կազմում։
Բնակչությունը 2010 թվականին գրանցված տվյալներով կազմում էր 71 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալերի Ցիբուկով

Վալերի Ցիբուկով (ռուս.՝ Валерий Васильевич Цыбуков, ապրիլի 5, 1932(1932-04-05)), խորհրդային և ռուս դիվանագետ։


== Կենսագրություն ==
1957 թվականից զբաղվել է դիվանագիտական գործունեությամբ։

1957-1960 թվականներին՝ Գդանսկում ԽՍՀՄ գլխավոր հյուպատոսության աշխատակից։
1960-1966 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1966-1973 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1973-1979 թվականներին՝ Բելգիայում ԽՍՀՄ դեսպանատան խորհրդական-դեսպանորդ։
1979-1983 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1983-1986 թվականներին՝ ԽՍՀՄ արտաքին գործերի նախարարության կադրերի վարչության պետ, ԽՍՀՄ արտաքին գործերի նախարարության կոլեգիայի անդամ։
1986 թվականի ապրիլի 28-ից մինչև 1988 թվականի մայիսի 19-ը Բուրունդիում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
Дипломатический словарь : в 3 т. / Гл. ред. А. А. Громыко и др. - 4-е изд. - М. : Наука, 1985. - Т. 3. - С. 558.
Բուդկով

Բուդկով (ուկրաիներեն՝ Будків), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Բուդկով գյուղում բնակվում էր 484 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 562,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլյուչինովկա (գյուղ, Լեբեդինի շրջան)

Կլյուչինովկա (ուկրաիներեն՝ Ключинівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Կլյուչինովկա գյուղում բնակվել է 66 մարդ։


== Աշխարհագրական դիրք ==
Կլյուչինովկա գյուղը գտնվում է Գրինցևո, Պրոտոպոպովշչինա և Միրոնովշչինա գյուղերից մինչև 1,5 կմ հեռավորության վրա։ Գյուղի միջով հոսում է ամբարտակով ցամաքած առվակ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բալաբանովկա (ավան, Բոգոդուխովի շրջան)

Անվան այլ կիրառումների համար տե՛ս՝ ԲալաբանովկաԲալաբանովկա (ուկրաիներեն՝ Балабанівка), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1918 թվականին։
2001 թվականի տվյալներով Բալաբանովկա ավանում բնակվում էր 375 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 1442,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բիկարի

Բիկարի (իտալերեն՝ Biccari), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1080 մարդ, բնակչության խտությունը կազմում է 22 մարդ/կմ²։ Զբաղեցնում է 49 կմ² մակերես։ Փոստային ինդեքս՝ 71032, հեռախոսային կոդ՝ +39 00881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 591007
Էլեկտրոնային հասցե՝ sindaco@comune.biccari.fg.it
Պաշտոնական կայք՝ http://www.comune.biccari.fg(չաշխատող հղում).


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մորիս Կալլեն

Մորիս Կալլեն  (անգլ.՝ Maurice Galbraith Cullen, հունիսի 6, 1866(1866-06-06), Սենտ-Ջոնս, Newfoundland Colony - մարտի 28, 1934(1934-03-28), Շամբլի, La Vallée-du-Richelieu, Մոնտերեժի, Քվեբեկ, Կանադա), կանադացի բնանկարիչ, նկարել է իմպրեսիոնիզմի ոճով։


== Կենսագրություն ==
Մորիս Կալլենը ծնվել է Նյուֆաունդլենդ կղզում, Սենտ-Ջոնս քաղաքում։ 1870 թվականին Կալլեն ընտանիքի հետ տեղափոխվում է Մոնրեալ, որտեղ սկսում է գեղարվեստական կրթություն ստանալ Մոնրեալի գեղարվեստա-արդյունաբերական խորհրդին կից գեղարվեստի դպրոցում, քանդակագործ Լուի Ֆիլիպ Էբերի մոտ։ Ինչպես իր սերնդի շատ նկարիչներ, նա տեղափոխվեց Փարիզ գեղարվեստական կրթությունը շարունակելու համար։ 1889 թվականին Փարիզ գալուց հետո նա սովորել է Գեղարվեստի դպրոցում, որտեղ նրա ուսուցիչներն են եղել ակադեմիական ուղղության ֆրանսիացի նկարիչներ Ժան Լեոն Ժերոմը և Էլի Դելոնեն։  Բայց երբ Կալլենը 1985 թվականին վերադարձավ Մոնրեալ, նա արդեն դավանում էր ֆրանսիական իմպրեսիոնիզմի սկզբունքներին։
Բնանկարի ժանրում աշխատելով, նա ժամանակի ընթացքում դարձավ Մոնրեալի իսկական տարեգիր։ Նրա մոտ հատկապես հաջող էր ստացվում մթնշաղի և գիշերային տեսարանները, մշտապես շողշողացող լույսերով։ Կալլենի մոտ հրաշալի էին ստացվում նաև ձմռային բնանկարները, նա ձյունածածկ Կանդայի մեծ նկարիչներից մեկն էր։  Ինչպես իր գործընկեր և ընկեր Ջեյմս Ուիլսոն Մորրիսը, Մորիս Կալլենը ժամանակի ընթացքում դարձավ կանադական արվեստի գլխավոր գործող դեմքերից մեկը։
Նա ռոմանտիկ տաղանդ ուներ, նրան հաջողվում էր «որսալ» լույսը և տրամադրությունը։ Նրա որոշ ստեղծագործությունների վրա ազդեցություն է ունեցել Ուիլյամ Բլեյր Բրյուսը, ում մոտ Գրյոզում, 1892-1894 թվականներին հաճախակի էր լինում Կալլենը։
Կալլենն իր հերթին ազդել է իր շատ աշակերտների վրա, երբ երկար տարիներ դասավանդում էր Մոնրեալի գեղարվեստի ընկերությունում։ Նա հատկապես մեծ ազդեցություն է ունեցել Սյուզոր Կոտեի վրա, որի արվեստանոցը գտնվում էր նույն շենքում, որտեղ Մորիս Կալլենի ստուդիան էր։


== Ցուցահանդեսներ ==
L'Art français ցուցասրահը ներկայացրել է Կալլենի ստեղծագործությունները։ 2009 թվականի հունվարի 31-ից ապրիլի 19-ը  Վանկուվեր գեղարվեստի պատկերասրահում ներկայացվել է «Կանադական իմպրեսիոնիզմի լեգենդները. երեք ցուցադրություն» ցուցահանդեսը։


== Պարգևներ ==
Կանադայի գեղարվեստի թագավորական ակադեմիայի պարգև
1944 թվականին ներառվել է Կանադայի ազգային պատմական նշանակություն ունեցող անձանց ցանկում


== Գրականություն ==
Davis, Ann (1992). The Logic of Ecstasy: Canadian Mystical Painting, 1920–1940. Toronto: University of Toronto Press. ISBN 9780802059161; ISBN 9780802068613; OCLC 26256269


== Պատկերասրահ ==

		
		
		
		
		
		


== Ծանոթագրություններ ==
Բեյբարս I

Զահեր Բայբարսը (արաբ․՝ ظاهر بيبرس‎‎ , հուլիսի 19, 1223(1223-07-19), Ղրիմ - հուլիսի 1, 1277, Դամասկոս, Մամլուքների սուլթանություն, Եգիպտոս), Մամլուքյան Բահիրի սուլթանության (1250-1381 թթ.) ամենահայտնի սուլթաններից մեկն է, ում անվան հետ է կապված մուսուլմանական շատ տարածքների վերադարձը մուսուլմաններին։ Իսլամական պատմագրության մեջ հայտնի է որպես երկրորդ Սալահ ադ-Դին։ Նա աչքի է ընկել Այն Ջալուտի ճակատամարտում մոնղոլների դեմ տարած հաղթանակում։ Համառ պայքարի գնով կարողացավ Անտիոքի իշխանապետությունը վերադարձնել մուսուլմաններին։ Կիլիկիայի Հեթում թագավորի և Բայբարսի միջև 1269 թ. կնքվել է հաշտության պայմանագիր։


== Աղբյուրներ ==
Իբն Խալլիքան, Վեֆեյաթ էլ Աաեան, Կահիրե 1935 թ
Մեյմի Էյզենհաուեր

Մեյմի Ժենևա Դաուդ Էյզենհաուեր (անգլ.՝ Mamie Geneva Doud Eisenhower, նոյեմբերի 14, 1896(1896-11-14)[…], Բուն, Այովա, ԱՄՆ - նոյեմբերի 1, 1979(1979-11-01)[…], Վաշինգտոն, Կոլումբիայի շրջան, ԱՄՆ), Դուայթ Էյզենհաուերի կինը և ԱՄՆ առաջին տիկինը 1953-1961 թվականներին։


== Կենսագրություն ==
Ծնվել է Բունում (Այովա նահանգ)։ Հայրը՝ Ջոն Շելդոն Դաուդը, մսի փաթեթավորող էր, իսկ մայրը Էլիվերա Մաթիլդա Կառլսոն-Դաուդն էր։ Մեյմին մեծացել է համեմատաբար հարմարավետ պայմաններում Սիդար Ռեփիդսում (Այովա նահանգ), Կոլորադո Սպրինգսում (Կոլորադո նահանգ), Դենվերում (Կոլորադ նահանգ), իսկ ձմռանը՝ Դաուդների Սան Անտոնիոյի տանը (Տեխաս նահանգ)։ Նրա հայրը թոշակի է գնացել 36 տարեկանում՝ մսի արդյունաբերությամբ կարողություն ստեղծելով։ Մեյմին և երեք քույրերը մեծացել են մի քանի ծառաներ ունեցող մեծ տանը։


== Ամուսնություն և ընտանիք ==
Մեյմին ծանոթացել է Դուայթ Էյզենհաուերի հետ Սան Անտոնիոյում 1915 թվականի հոկտեմբերին՝ միսս Ուոլքոթի դպրոցում ուսանելն ավարտելուց անմիջապես հետո։ Մեյմին և Դուայթը միանգամից լեզու են գտել իրար հետ։ Էյզենհաուերը, որը հերթապահ սպա էր, հրավիրել է օրիորդ Դաուդիին ուղեկցել իրեն։ 1916 թվականին Սուրբ Վալենտինի օրը Էյզենհաուերը մատանի է նվիրել օրիորդին, որի վրա ԱՄՆ Ռազմական ակադեմիայի մանրապատկեր կնիքն էր՝ պաշտոնական պարտավորության համար։


== Ծանոթագրություններ ==
Տետերինո (գյուղ, Ուգրանսկի շրջան)

Անվան այլ կիրառումների համար տե՛ս՝ ՏետերինոՏետերինո (ռուս.՝ Тетерино), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուլտանայ (գյուղ, Ասկինսկի շրջան)

Սուլտանայ (ռուս.՝ Султанай, բաշկիրերեն՝ Солтанай), գյուղ Ռուսաստանի Բաշկորտոստան հանրապետության Ասկինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1327) Նամաքուա

(1327) Նամաքուա (անգլ.՝ Namaqua), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,781076 ա. մ., առավելագույնը մոտենում է 2,3304 ա. մ. հեռավորության վրա և հեռանում 3,2317 ա. մ.։ Արեգակի շուրջ մեկ ամբողջական պտույտ է կատարում 1694,02 երկրային օրվա ընթացքում, իր ուղեծրով շարժվելով միջինում 0,212513 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1327) Նամաքուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավշարյան

Ավշարյան, հայկական ազգանուն։


== Ազգանունը կրողներ ==
Գերասիմ Էնրիխի Ավշարյան (1972) ռուսալեզու գրող, հոգեբան։
Գրիգոր Ավշարյան (1891-1915), ռազմական գործիչ։
Մ. Ավշարյան (19-րդ դար-?), ինժեներ։


== Ծանոթագրություններ ==
Ֆարուխրու Պարսա

Ֆարուխրու Պարսա (պարս.՝ فرخرو پارسای- Farokhroo Parsay, մարտի 22, 1922(1922-03-22), Ղոմ, Իրան - մայիսի 8, 1980(1980-05-08), Թեհրան, Իրան), իրանցի բժիշկ, մանկավարժ և պատգամավոր։ Եղել է Իրանի կրթության նախարար Փահլավիների հարստության ժամանակ։ Առաջին կին նախարարը իրանական կառավարությունում։


== Կենսագրություն ==
Պարսան ծնվել է 1922 թվականին Իրանի Ղոմ քաղաքում։ Նրա մայրը՝ Ֆախրե Աֆաղ Պարսան, կանանց ամասագրի խմբագիր էր և կանանց իրավահավասարության համար պայքարող հայտնի գործիչ։ Մոր հայացքների համար Պարսա ընտանիքը աքսորվում է  Թեհրանից Կում և հայտնվում է տնային կալանքի տակ։ Հետագայում, Իրանի վարչապետ Հասան  Մուստովֆի ալ֊Մամալիկի միջամտության շնորհիվ, Պարսա ընտանիքին թույլ է տրվում վերադառնալ Թեհրան։


=== Կրթությունը և քաղաքական գործունեությունը ===
Պարսան ավարտում է Թեհրանի համալսարանը և ձեռք է բերում բժշկի մասնագիտություն։ Նա դասավանդում է կենսաբանություն Թեհրանի Ժաննա դ'Արկի ավագ դպրոցում։ Պարսան դառնում է դպրոցի տնօրեն։ Աշխատանքից հետո նա այցելում է բանտեր ուսուցանելու այնտեղ կալանավորված կանանց։ 1963 թվականին Պարսան ընտրվում է Իրանի խորհրդարան՝ Մեջլիս։ Խորհրդարանում  նա միջնորդություն է հղում Իրանի շահ Մոհամմադ Ռեզա Փահլավիին` պահանջելով նրանից ապահովել երկրում կանանց իրավունքների հավասարությունը։ Պարսան աշխատանքներ է տանում ընտանեկան օրենսդրությունում բարելավումներ կատարելու ուղղությամբ։ 1965 թվականին Պարսան նշանակվում է Իրանի կրթության նախարարի տեղակալ, իսկ 1968 թվականին դառնում է Իրանի կրթության նախարար ՝ Ամիր֊ Աբաս Հովեյդայի կառավարության կազմում։ Դա առաջին անգամն էր Իրանի պատմության մեջ, երբ կինը կառավարության կազմում պաշտոն էր ստանձնում։


=== Իսլամական հեղափոխություն ===

1979 թվականին տեղի ունեցած Իսլամական Հեղափոխությունից հետո Իրանը չեղարկում է կանանց առնչվող բոլոր ազատությունները։ Երկրում ընդունվում են Շարիաթի օրենքները։ Հասարակական վայրերում հիջաբի կրումը դառնում է պարտադիր։ Ամուսնալուծությունից հետո երեխաների նկատմամբ խնամակալության իրավունքը ինքնաբերաբար անցնում էր տղամարդուն։ Կանանց արգելվում էր զբաղեցնել դատական և պետական պաշտոններ։ Պարսան և նրա գաղափարակիցները դուրս են գալիս փողոց՝ ընդդիմանալու օրենսդարական նոր փոփոխություններին։
Ցույցերից հետո Պարսային ձերբակալում են և նա հայտվում է հեղափոխական դատարանում։ Նրան դատում էր այաթոլլա Խալխալին։ Պարսային  բացմաթիվ մեղադրանքներ են առաջադրվում։ Դրանց շարքում էր Պարսայի շորտեր հագնելու հայնտի հորդորը` ուղղված իրանցի կին մարզիկներին։ Բանտից Պարսան գրում է իր երեխաներին.

Այաթոլլա Խալխալին համոզված էր, որ կանաց քաղաքական նկրտումները հավասարազոր են մարմնավաճառությանը։ Այս և այլ մեղադրանքների հիման վրա Պարսային դատապարտում են։  1980 թվականի մայիսի 8-ին նրան գնդակահարում են։ Պաշտոնական դատավճռի հայտարարությունում ասվում էր, որ Պարսան դատապարտվել է «Երկրի վրա արատների տարածման և Աստծու դեմ մարտնչելու համար»։


== Ծանոթագրություններ ==
Մամոնովո (գյուղ, Գագարինսկի շրջան)

Անվան այլ կիրառումների համար տե՛ս՝ ՄամոնովոՄամոնովո (ռուս.՝ Мамоново), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 312 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանու Ջինոբիլի

Էմանուել Դավիդ (Մանու) Ջինոբիլի (իսպ.՝ Emanuel David Ginóbili, հուլիսի 28, 1977(1977-07-28), Բաիա Բլանկա, Բուենոս Այրես, Արգենտինա), արգենտինացի նախկին բասկետբոլիստ, հարձակվող պաշտպան։ Մասնագիտական կարիերայում առավել հայտնի է Բասկետբոլի ազգային ասոցացիայի (NBA) «Սան Անտոնիո Սփըրս» ակումբում անցկացրած տարիներից, որի կազմում չոր անգան ճանաչվել է NBA չեմպիոն։


== Ծանոթագրություններ ==


== Արտաքին հղումներ ==
Պաշտոնական կայք
Basketpedya.com պրոֆիլ(չաշխատող հղում)
Ալյոնա Բոնդարենկո

Ալյոնա Վլադիմիրովնա Բոնդարենկո (ուկրաիներեն՝ Альо́на Володи́мирівна Бондаре́нко, օգոստոսի 13, 1984(1984-08-13), Կրիվոյ Ռոգ, Դնեպրոպետրովսկի մարզ, Ուկրաինական ԽՍՀ, ԽՍՀՄ), ուկրաինացի թենիսիստուհի, Կանանց թենիսի ասոցիացիայի (WTA) վեց մրցաշարի հաղթող (երկուսը՝ մենախաղով), Մեծ Սաղավարտի մեկ մրցաշարի հաղթող (զուգախաղով) (Australian Open-2008), Մեծ Սաղավարտի մեկ առաջնության զուգախաղով կիսաեզրափակչի մասնակից (Roland Garros-2008)։


== Կենսագրություն ==
Ալյոնա Վլադիմիրովնա Բոնդարենկոն ծնվել է 1984 թվականի օգոստոսի 13-ին Կրիվոյ Ռոգում, Դնեպրոպետրովսկի մարզ, Ուկրաինական ԽՍՀ, ԽՍՀՄ՝ թենիսիստների ընտանիքում։ Նրա ծնողներ Վլադիմիր և Նատալյա Բոնդարենկոները զբաղվել են թենիսով։ Ալյոնան թենիսով սկսել է զբաղվել հինգ տարեկանում։ Թենիսիստուհու ավագ քրոջ անունը Վալերիա է, իսկ կրտսեր քրոջ անունը՝ Կատերինա, ովքեր նույնպես պրոֆեսիոնալ թենիսիստներ են։
2010 թվականի ապրիլին Ալյոնան ամուսնացել է իր մարզիչ Նիկոլայ Դյաչկայի հետ։ 2015 թվականի մայիսի 30-ին ծնվել է նրանց զավակը՝ Եվգենին։
2008 թվականին Ալյոնան Ուկրաինայի թենիսի հավաքականի կազմում մասնակցել է Պեկինում անցկացվող Ամառային օլիմպիական խաղերին։

ՄրցանակներIII աստիճանի «Վաստակների համար» շքանշան (2008)։


== Սպորտային կարիերա ==


== Տարեվերջյան վարկանիշ ==


== Ծանոթագրություններ ==


== Արտաքին հղումներ ==
Էջը Ֆեդերացիայի Գավաթի կայքում Archived 2020-08-03 at the Wayback Machine.
Էջը ITF-ի կայքում Archived 2019-07-09 at the Wayback Machine.
Էջը WTA-ի կայքում
Աստերոիդների ցանկ (198701-198800)

Աստերոիդների ցանկ (198601-198700)  • Աստերոիդների ցանկ  • Աստերոիդների ցանկ (198801-198900)
 Աստերոիդների ցանկ (198601-198700)  • Աստերոիդների ցանկ  • Աստերոիդների ցանկ (198801-198900)
Նումիդիա

Նումիդիա, պատմական մարզ Հյուսիսային Աֆրիկայում, զբաղեցրել է այժմյան Ալժիրի հյուսիսարևելյան մասը։ Նումիդիական քոչվոր ցեղերի՝ մասսիլների և մազեզիլների աստիճանական անցումը հողագործության և նստակյաց անասնապահության, մ․ թ․ ա․ 1-ին հազարամյակի վերջին ուղեկցվել է քաղաքների առաջացմամբ և զարգացմամբ (Կիրտա գլխավոր քաղաքը), Թեեստա, Սիկկա և այլն)։ Մ․ թ․ ա․ 3-րդ դարում Նումիդիայի տարածքը նվաճել է Կարթագենը, որի դեմ բազմիցս ապստամբել են նումիդիացիները։ Պունիկյան 2-րդ պատերազմի ժամանակ (մ․ թ․ ա․ 218-201) Նումիդիայի արևելյան մասի թագավոր Մասինիսսան օժանդակել է Հռոմին, որի համար Հռոմը նրան օգնել է դառնալ (մ․ թ․ ա․ 201) ամբողջ Նումիդիայի թագավոր։ Մասինիսսայի օրոք (մ․ թ․ ա․ 201-149) Նումիդիայի թագավորությունն ամրապնդվել է, ընդլայնվել նրա տարածքը, զարգացել են քաղաքները, աշխուժացել է առևտուրը միջերկրածովյան երկրների հետ։ Մ․ թ․ ա․ 111-105 թվականներին Նումիդիայի և Հռոմի միջև պատերազմում (տես Ցուգուրթական պատերազմ մ․ թ․ ա․ 111-105) Նումիդիայիի պարտությունը ուժեղացրել է նրա կախվածությունը Հռոմից։ Մ․ թ․ ա․ 46 թվականին Նումիդիայի տարածքը դարձել է հռոմեական պրովինցիա՝ Նոր Աֆրիկա, մ․ թ․ա. 429-430-ին այն նվաճել են վանդալները, 533 թվականին գրավել է Բյուզանդիան։ 7-րդ դարում․ զավթել են արաբները։
Ջբեյլի շրջան

Ջբեյլի շրջան (արաբ․՝ قضاء جبيل‎‎), Լիբանանի 25 շրջաններից մեկը, որը գտնվում է Լեռնային Լիբանանի մարզի կազմի մեջ։ Քաղաքի վարչական կենտրոնն է հանդիսանում Ջբեյլ քաղաքը։ Բնակչությունը կազմում է 89 000 մարդ։ Բնակչության խտությունը հավասար է 234 մարդ/կմ²։


== Աշխարհագրություն ==
Շրջանը տեղակայված է Լիբանանի արևմտյան մասում և ունի 380 կմ² տարածք։ Հյուսիսից սահմանակից է Բաթրունի շրջանին, հարավից՝ Քեսերվանի շրջանին, արևելքից Բաալբեկի շրջանին, իսկ արևմուտքում նրա ափերն են ողողում Միջերկրական ծովի ջրերը։


== Համայնքներ ==
Շրջանը բաժանվում է 35 համայնքների։


== Ծանոթագրություններ ==
Սերգեյ Միքայելյան (այլ կիրառումներ)

Սերգեյ Միքայելյան, կարող է վերաբերել՝

Սերգեյ Միքայելյան - հայ քաղաքական և պետական գործիչ
Սերգեյ Միքայելյան - կինոյի և թատրոնի խորհրդային ռեժիսոր, սցենարիստ, կինոնկարիչ
Սերգեյ Միքայելյան - հայ դահուկորդ, Հայաստանի բազմակի չեմպիոն, Վանկուվերի (2010) և Սոչիի (2014) օլիմպիական խաղերի մասնակից։
Դուբովկա (այլ կիրառումներ)

Դուբովկա, կարող է վերաբերել՝


== Ուկրաինայի բնակավայրեր ==
Դուբովկա - գյուղ, Ուկրաինայի Դոնեցկի մարզի Շախտյորսկի շրջանում
Դուբովկա - գյուղ, Ուկրաինայի Ժիտոմիրի մարզի Բերդիչևի շրջանում
Դուբովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Դուբովկա - գյուղ, Ուկրաինայի Լուգանսկի մարզի Կրասնոդոնի շրջանում
Դուբովկա - գյուղ, Ուկրաինայի Խարկովի մարզի Դերգաչևի շրջանում
Դուբովկա - գյուղ, Ուկրաինայի Խմելնիցկիի մարզի Չեմերովեցի շրջանում
Դուբովկա - գյուղ, Ուկրաինայի Կիրովոգրադի մարզի Նովգորոդկովսկի շրջանում
Դուբովկա - գյուղ, Ուկրաինայի Պոլտավայի մարզի Զենկովի շրջանում
Դուբովկա - գյուղ, Ուկրաինայի Վիննիցայի մարզի Տրոստյանեցի շրջանում


== Ռուսաստանի բնակավայրեր ==
Դուբովկա - գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Դուբովկա - քաղաքատիպ ավան Ռուսաստանի Տուլայի մարզի Ուզլովսկի շրջանի կազմում։
Դուբովկա - գյուղ Ռուսաստանի Ռոստովի մարզի Ցելինսկի շրջանում
Մանդատային տարածքներ

Մանդատային տերիտորիաներ, Առաջին համաշխարհային պատերազմից հետո Գերմանիայի նախկին գաղութների և Օսմանյան Թուրքիայի որոշ տիրույթների ընդհանուր անվանումը, որոնք Ազգերի լիգայի մանդատով հանձնվել էին հաղթող պետությունների կառավարմանը։ Մանդատային համակարգով փաստորեն սահմանվում էր գաղութային տիրապետության նոր՝ քողարկված կարգ, հօգուտ Անգլիայի ու Ֆրանսիայի։ Ըստ Ազգերի լիգայի ստատուտի, Մանդատային տերիտորիաի մեջ ներառվող տերիտորիաները այս կամ այն պետության կառավարման էին հանձնվում, նկատի ունենալով, որ նրանք տվյալ պահին ի վիճակի չեն պետական իշխանությունն իրականացնել ինքնուրույն։ Մանդատային տերիտորիաները բաժանվում էին «Α», «В», «С» խմբերի։ «А» խմբի տերիտորիաներում ձևականորեն կազմակերպվում էին պետություններ՝ սեփական քաղաքացիությամբ և վարչական ապարատով։ Իրականում օրենսդրության, ներքին քաղաքականության և արտաքին հարաբերության բոլոր հարցերը, ընդհուպ մինչև լիակատար ինքնուրույնություն ստանալը, լուծում էր կառավարող՝ հանձնակատար պետությունը (Անգլիան՝ Իրաքում, Պաղեստինում, Անդրհորդանանում, Ֆրանսիան՝ Սիրիայում և Լիբանանում)։ «В» խմբի տերիտորիաներն անմիջականորեն կառավարում էր (որոշ պայմանների պահպանմամբ) հանձնակատար պետությունը (Կամերունի, Տոգոյի և Տանգանիկայի մի մասը՝ Մեծ Բրիտանիան, Կամերունի, Տոգոյի մի մասը՝ Ֆրանսիան, Ռուանդա-Ուրունդին՝ Բելգիան)։ «С» խմբի Մանդատային տերիտորիան ամբողջությամբ կառավարվում էր հանձնակատար պետության օրենքներով և համարվում այդ պետության բաղկացուցիչ մասը (Հարավ-Արեմտյան Աֆրիկա, Նոր Գվինեա, Արևմտյան Սամոա, Նաուրու, Կարոլինյան, Մարիանյան, Մարշալյան խաղաղօվկիանոսյան կղզիները)։ «В» և «С» խմբերի տերիտորիաներում հանձնակատար պետությունների իշխանությունն անսահմանափակ էր, չնայած ձևականորեն արգելվում էր ստրկավաճառությունը, զենքի և ալկոհոլի առեաուրը։ Մանդատային տերիտորիայում հանձնակատար պետությունները պարտավոր էին ապահովել խղճի ազաաություն, չկառուցել ռազմական բազաներ, չսովորեցնել հիմնական բնակչությանը ռազմական գործ։ Երկրորդ համաշխարհային պատերազմից հետո մանդատային կարգին փոխարինել է ՄԱԿ-ի միջազգային, խնամակայության համակարգը։
Սպիտակ Բիմ Սև ականջ (ֆիլմ)

«Սպիտակ Բիմ Սև ականջ», երկմասանոց խորհրդային գեղարվեստական կինոնկար՝ նկարահանված 1977 թվականին։ Ստանիսլավ Ռոստոցկու թվով ութերորդ ֆիլմը։ Գավրիիլ Տրեոպոլսկու համանուն՝ «Սպիտակ Բիմ Սև ականջ» գրքի էկրանավորումը։

Ֆիլմի նկարահանումները կատարվել են Կալուգայում։ Առաջին վարձույթի ժամանակ ֆիլմը դիտել է ավելի քան 20 միլիոն հանդիսատես։ Կենտրոնական հեռուստատեսությամբ առաջին անգամ ցուցադրվել է 1980 թվականին. առաջին սերիան օգոստոսի 26-ին, երկրորդ սերիան օգոստոսի 27-ին:
Ֆիլմն առաջադրվել է «Օսկարի» 1979 թվականին, որպես լավագույն ֆիլմ օտար լեզվով անվանակարգում։


== Սյուժե ==
Շոտլանդական սետտեր ցեղատեսակի շան ձագուկը ծնվում է ոչ դասական գունավորմամբ. սևի փոխարեն նա սպիտակ էր՝ շիկակարմիր բծերով, իսկ մի ականջը ընդհանրապես սև էր։ Չնայելով ցեղական շեղվածությանը, ծեր բանաստեղծ Իվան Իվանովիչը շանը վերցնում է իրեն։ Վերջինս հրապուրված էր որսորդությամբ և սիրում էր բնությունը։ Բայց այն բանից հետո, երբ տերը հայտնվեց հիվանդանոցում Բիմը մեկնեց փնտրելու իր տիրոջը։ Արդյունքում շունը դարձավ անտուն։ Փոխելով մի քանի տերերի, Բիմն արդյունքում սատկում է՝ բախվելով մարդկային անտարբերությանն ու դաժանությանը։


== Դերերում ==
Բիմի դերը խաղացել է անգլիական սետտեր Ստիվը (մյուս անունը Ստյոպա) և նրա կրկնորդ Դենդին։ Նկարահանումների լարված ռեժիմը ազդել է Ստիվի առողջության վրա և դրանից մի քանի ամիս անց նա սատկում է սրտի նոպայից։
Շների հետ աշխատել է կինոլոգ Վ. Սոմովը։
Բիմի պատվին Վորոնեժի Հեղափոխության պողոտայում կանգնեցվել է նրա արձանը։


== Նկարահանող խումբ ==
Սցենարի հեղինակ՝ Ստանիսլավ Ռոստոցկի
Ռեժիսոր՝ Ստանիսլավ Ռոստոցկի
Օպերատոր՝ Վյաչեսլավ Շումսկի
Նկարիչ՝ Սերգեյ Սերեբրեննիկով
Կոմպոզիտոր՝ Անդրեյ Պետրով
Դիրիժոր՝ Վլադիսլավ Չերնուշենկո


== Ծանոթագրություններ ==


== Գրականություն ==
Армен Медведев. «Что человек должен...». - «Искусство кино» № 2, с. 23, 1978.


== Արտաքին հղումներ ==
«Սպիտակ Բիմ Սև ականջ (ֆիլմ)»(անգլ.) ֆիլմը Internet Movie Database կայքում
White Bim the Black Ear (Russian Movie with English subtitles)
Թեոդորոս Քեսունցի

Թեոդորոս Քեսունցի (ծննդյան և մահված օրերն անհայտն են), հայ նկարիչ։


== Ստեղծագործություն ==
Որմնանկարներն զարդարել է Շենուտի ղպտիական վանքը վերին Եգիպտոսում։ Այնտեղ թողած հայկական արձանագրության մեջ հիշատակում է իր ծննդավայրը՝ Քեսունի գավառի Մախթըլլե գյուղը և հոր՝ քարգործ Քրիստափորի անունը։
Հավանորեն Թեոդորոս Քեսունու գործն է «Թեոդորոսի Ավետարանը» (Երուսաղեմ, Սբ․ Հակոբյանց վանք, ձեռ․ N 1796), որը զարդարված է երկու զույգ խորաններով, չորս ավետարանիչների դիմանկարներով, չորս անվանաթերթերով, «Հարության» պատկերով և «Զոնի» մանրանկարով։
Այս ձևավորումները մատնանշում են կիլիկյան կերպարվեստի վաղագույն շրջանի հատկանիշները՝ Արևելյան Հայաստանի արվեստին բնորոշ գծերով։


== Ծանոթագրություններ ==


== Գրականություն ==
Հովսեփյան Գ․, Թեոդորոս գրիչ և նկարիչ, «Կյանք և գիր», տարեգիրք, Կահիրե, 1948
Kapoian-Kouymjian A., L'Egypte vue par des armeniens, Paris, 1988
Ֆուտբոլի Անգլիայի գավաթ 1972-73

Ֆուտբոլի Անգլիայի գավաթ 1972-73 (անգլ.՝ 1972-73 FA Cup), Ֆուտբոլի Անգլիայի գավաթի 92-րդ խաղարկությունն է, որում հաղթեց «Սանդերլենդ» ֆուտբոլային ակումբը։


== Եզրափակիչ ==
Վելիկիե Գադոմցի

Վելիկիե Գադոմցի (ուկրաիներեն՝ Великі Гадомці), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Վելիկիե Գադոմցի գյուղում բնակվում էր 303 մարդ։ Բնակավայրը զբաղեցնում է 1569 կմ² տարածք։ Բնակչության խտությունը կազմում էր 193,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոսնովկա (Ուստ Ստրելինայի վտակ)

Անվան այլ կիրառումների համար տե՛ս՝ Սոսնովկա (այլ կիրառումներ)Սոսնովկա (ռուս.՝ Сосновка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 38 կմ հեռավորության վրա Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տեպլյաշկա

Տեպլյաշկա (ռուս.՝ Тепляшка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Գորկովսկոե ջրամբարի աջ ափին՝ 2349 կմ հեռավորության վրա։ Գետի երկարությունը 11 կմ է։ Ակունքը գտնվում է արևմուտքում Բոնյավինո գյուղի մոտ։ Հոսում է հյուսիս-արևելքով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000016958
Հիդրոլոգիական ուսումնասիրությունների կոդը - 110001695
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոնանյոլ

Կոնանյոլ  (ռուս.՝ Конанъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիմվա գետի ձախ ափից 63 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017139
Կոդը ըստ հիդրոլոգիական հետազոտության (ՌԴ) — 103001713
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սյոմժա (գետ)

Սյոմժա (ռուս.՝ Сёмжа), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Մեզեն գետի աջ ափում՝ 5 կմ հեռավորության վրա։ Գետի երկարությունը 63 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Մեզեն գետն է։ Գետի գետային ավազանը Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050824
Հիդրոլոգիական ուսումնասիրությունների կոդը - 103005082
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կաշխատաու

Կաշխատաու (ռուս.՝ Кашхатау), ավան (1964-2012 թվականներին՝ քաղաքատիպ ավան) Ռուսաստանի Դաշնության Կաբարդա-Բալկարական Հանրապետության Չերեկի շրջանի կազմում։
Բնակչությունը 2010 թվականին գրանցված տվյալներով կազմում էր 5211 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2959) Շոլլ

(2959) Շոլլ (անգլ.՝ Scholl), աստերոիդ աստերոիդների գոտու արտաքին մասում։ Հայտնաբերվել է 1983 թվականի սեպտեմբերի 4-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,948159 ա. մ., առավելագույնը մոտենում է 2,858 ա. մ. հեռավորության վրա և հեռանում 5,0383 ա. մ.։ Արեգակի շուրջ մեկ ամբողջական պտույտ է կատարում 2865,43 երկրային օրվա ընթացքում, իր ուղեծրով շարժվելով միջինում 0,125635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2959) Շոլլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լադիժինսկիե Խուտորա

Լադիժինսկիե Խուտորա (ուկրաիներեն՝ Ладижинські Хутори), գյուղ Ուկրաինայի Վիննիցայի մարզի Գայսինի շրջանում։ 
Բնակչությունը 2001 թվականի մարդահամարի տվյալներով կազմում է 737 մարդ։ Փոստային ինդեքսն է՝ 23745։ Հեռախոսային կոդը՝ 4334։ Այն զբաղեցնում է 0,227 կմ² տարածք։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1471) Տորնիո

(1471) Տորնիո (անգլ.՝ Tornio), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,717262 ա. մ., առավելագույնը մոտենում է 2,3996 ա. մ. հեռավորության վրա և հեռանում 3,0349 ա. մ.։ Արեգակի շուրջ մեկ ամբողջական պտույտ է կատարում 1636,05 երկրային օրվա ընթացքում, իր ուղեծրով շարժվելով միջինում 0,220043 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1471) Տորնիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրդեի

Բուրդեի (ուկրաիներեն՝ Бурдії), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1729 թվականին։
2001 թվականի տվյալներով Բուրդեի գյուղում բնակվում էր 40 մարդ։ Բնակավայրը զբաղեցնում է 0,454 կմ² տարածք։ Բնակչության խտությունը կազմում էր 88,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևիմ Դագդալեն

Սևիմ Դագդալեն (թուրքերեն՝ Sevim Dağdelen; սեպտեմբերի 4, 1975(1975-09-04), Դույսբուրգ, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), թուրքական ծագում ունեցող գերմանացի քաղաքական գործիչ, Ձախեր կուսակցության անդամ, Բունդեսթագի պատգամավոր։


== Կենսագրություն ==
Ծնվել է քուրդ-էմիգրանտի ընտանիքում։ 1997 թվականին ավարտել է դպրոցը և Մարբուրգի համալսարանում սկսել է սովորել օրենքներ, 2001- 2002-ական թվականներին սովերել է Ադալայիդի համալսարանում, իսկ ավելի ուշ՝ Քյոլնի համալսարանում:
1993-2001-ական թվականներին եղել է Ժողովրդավարական աշխատանքային միությունների ֆեդերացիայի երիտասարդական կոմիտեի անդամ։ 2003 թվականի փետրվարից եղել է կոմիտեի գործկոմի անդամ։ 2005 թվականի մարտին դարձել է Գերմանիայում ներգաղթյալների ֆեդերացիայի հիմնադիրներից մեկը։
Աշխատել է թարգմանչուհի։ Համագործակցում է գերմանական և թուրքական ԶԼՄ-ների հետ։
2005 թվականին ընտրվել է բունդեսթագի պատգամավոր՝ հաղթանակ տանելով Հյուսիսային Ռեյն-Վեստֆալիայի դաշնային ընտրական շրջանից մեկում։ Համարվում է արտաքին գործերի կոմիտեի անդամ։ Լոնդոնում Էկվադորի դեսպանատանը հանդիպել է Ջուլիան Ասանժի հետ։
Նրա հարցման համաձայն՝ Գերմանիայի խորհրդարանի գիտական կոմիտեն հաստատել է 2019 թվականի վերջին Թուրքիայի և Լիբիայի Սարաջի կառավարության միջև ստորագրված բացառիկ տնտեսական գոտիների մասին համաձայնագրի ոչ լեգիտիմությունը, որը, խախտելով միջազգային ծովային իրավունքը, անտեսում է հունական կղզիների և Կիպրոսի տնտեսական գոտիները։ Դրանից հետո Դագդալենը պնդել է՝ «Յուրաքանչյուր ոք, ով Թուրքիայի նախագահի նման խախտում է տարածաշրջանում իրավունքը և ագրեսիվ արտաքին քաղաքականությամբ աջակցում է տարածաշրջանում իսլամիստական ահաբեկչությանը, չի կարող լինել մեր գործընկերը»։


== Տես նաև ==
Այդան Օզոգուզ


== Ծանոթագրություններ ==


== Արտաքին հղումներ ==
Սևիմ Դագդալենի անձնական կայքը(գերմ.)
Բունդեսթագի կայքում Սևիմ Դագդալենի կենսագրությունը(գերմ.)
Դուբովսկի շրջան

Անվան այլ կիրառումների համար տե՛ս՝ Դուբովսկի շրջան (այլ կիրառումներ)
Դուբովսկի շրջան (ռուս.՝ Дубовский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Դուբովսկոյե գյուղը։ Տարածքը կազմում է 4 043,2 կմ², բնակչությունը՝ 22,37 հզ. (2010 թ. տվյալներով)։ Շրջանի մեջ է մտնում 13 գյուղական համայնք։
Հյուուռու

Հյուուռու (էստ․՝ Hüüru), գյուղ Էստոնիայի Հարյումաա նահանգի Սաուե շրջանում։
2011 թվականի տվյալներով գյուղում բնակվում էր 511 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պատմավեպ

Պատմավեպ, վեպ, որը կառուցված է պատմական սյուժեի վրա, որը գեղարվեստական ձևով ներկայացնում է որևէ դարաշրջան, պատմության որոշակի ժամանակահատված։ Պատմավեպում ժողովրդի կյանքի այս կամ այն դրվագն է, որը հագեցած է կարևորագույն դեպքերով։ Պատմավեպում պատմական իրականությունը համադրվում է գեղարվեստականի հետ, պատմական փաստը՝ գեղարվեստական հնարանքի, իրական պատմական դեմքերը՝ մտացածին կերպարների, իսկ մտացածինը տեղադրված է նկարագրվող ժամանակահատվածի սահմաններում։ Պատմավեպում բոլոր պատմություններն արվում են պատմական իրադարձությունների ֆոնին։


== Ժանրի պատմական ձևավորում ==
Պատմավեպի սաղմերը նկատելի են Ալեքսանդր Մակեդոնացու և Տրոյական պատերազմի մասին ստեղծագործություններում, որոնք գրվել են մեր թվարկության առաջին դարերում և լայն տարածում են գտել Միջնադարյան Եվրոպայում։ 17-րդ դարի ֆրանսիական կեղծ-պատմավեպերում պատմությունը միայն ֆոն էր կերպարների անհավանական արկածները նկարագրելու համար, իսկ պատմական փաստերը շատ հաճախ փոխարինվում էին հնարանքով (այստեղից էլ անվանումը՝ «կեղծ-պատմավեպ»)։
Առաջին իսկական պատմավեպերի հեղինակ և ժանրի հիմնադիր է համարվում անգլիացի գրող Վալտեր Սքոթը։ Այնպիսի ստեղծագործություններում, ինչպիսիք էին «Ուևերլի, կամ Վաթսուն տարի առաջ» (1814), «Ռոբ Ռոյ» (1817), «Այվենհո» (1819), «Քվենտին Դորվարդ» (1823), Սքոթը կարողացավ համատեղել պատմական փաստը գեղարվեստական հնարանքի հետ՝ ընդ որում օգտվելով ինչպես ռոմանտիկական, այնպես էլ ռեալիստական պատկերավորման գրական միջոցներից։ Պատմվածքի այս տեսակը հետագայում անվանվեց «վալտերյան» և մեծ ազդեցություն ունեցավ եվրոպական (այդ թվում՝ ռուսական) գրականության մեջ պատմավեպի զարգացման վրա, ինչպես նաև նպաստեց ռոմանտիկ հետաքրքրության զարթոնքին դեպի պատմությունն ընդհանրապես և միջնադար մասնավորապես։


== Ծանոթագրություններ ==
Լի Ցզե (այլ կիրառումներ)

Լի Ցզե

Լի Ցզե (李傑, ծնվել է 1940 թվականին) - Չինաստանի Հանրապետության պաշտպանության նախկին նախարար։
Լի Ցզե (李杰, ծնվել է 1979 թվականին) - չինացի հրաձիգ, Օլիմպիական խաղերի մրցանակակիր։
Լի Ցզե (ծնվել է 1984 թվականին) - սպորտսմենուհի Հոլանդիայից, սեղանի թենիսի խաղացող։
Ամար

Ամար (ֆր.՝ Hamars), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 420 մարդ, բնակչության խտությունը` 44.49 մարդ/կմ²։ Բնակավայրը զբաղեցնում է 9.44 կմ² տարածք։
2017 թվականի հունվարից Կոմոն սյուր Օրն, Կուրսի սյուր Օրն, Սեն Մարտեն դը Սալան, Տյուրի Արկուր համայնքների հետ միասին հանդիսանում է Լը Օմ համայնքի մաս։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 25 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 287 աշխատունակ (15-64 տարեկան) բնակիչ, որոնցից ակտիվ էին 221-ը, իսկ ոչ ակտիվները` 66։ Ակտիվության ցուցանիշը կազմում է 77,0 %։ 221 աշխատունակ մարդկանցից աշխատել է 200 անձ (112 տղամարդ և 88 կին)։ Գործազուրկ են եղել 21 անձ (8 տղամարդ և 13 կին)։ 66 անաշխատունակներից 15-ը եղել են աշակերտներ կամ ուսանողներ, 27-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լես Լյոսես

Լես Լյոսես (կատ․՝ Les Llosses) մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիպոլիես շրջանում։ Տարածքը կազմում է 114 կմ2, բնակչությունը՝ 221 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Քաղաքապետարանի կայքը
Տեղեկություններ Կատալոնիայի կառավարման համակարգի մասին Archived 2008-02-10 at the Wayback Machine.
Informació de l'Institut d'Estadística de Catalunya
Տեղեկություններ և լուսանկարներ Archived 2008-03-04 at the Wayback Machine.
Մաքս Բրուքս

Մայքլ Մաքսիմիլիան «Մաքս» Բրուքս (անգլ.՝ Maximillian Michael "Max" Brooks, մայիսի 22, 1972(1972-05-22)[…], Նյու Յորք շրջան, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ), ամերիկացի գրող, դերասան, սցենարիստ։ Նրա ստեղծագործությունների մեծ մասը զոմբիների մասին է։


== Կենսագրություն ==
Մաքս Բրուքսը ռեժիսոր Մել Բրուքսի և դերասանուհի Էն Բենքրոֆթի որդին է։ Հայրը ազգությամբ հրեա է, իսկ մայրը՝ իտալուհի։
1994 թվականին Բրուքսն ավարտել է «Pitzer College»-ը՝ ստանալով պատմության ոլորտի բակալավրի աստիճան։ Ամուսնացած է սցենարիստ Միշել Կոլոսի (անգլ.՝ Michelle Kholos) հետ։ 2005 թվականին ծնվել է նրանց որդին՝ Հենրի Մայքլ Բրուքսը։


== Ստեղծագործություններ ==
«Զոմբիների միջավայրում ապրելու ուղեցույց» (2003)
«Համաշխարհային պատերազմ Զ» (2006)
«The Zombie Survival Notes Mini Journal» (2008)
«Minecraft: The Island» (2017)


== Ֆիլմագրություն ==
Բրուքսը նկարահանվել է մի շարք ֆիլմերում և սերիալներում։
2001-2003 թվականներն աշխատել է «Շաբաթ երեկոյան ուղիղ եթերում» հեռուստաշոուի սցենարիստների խմբում, ինչի համար արժանացել է Էմմի մրցանակի։


== Ծանոթագրություններ ==


== Արտաքին հղումներ ==
Կենսագրությունը «Лаборатория Фантастики» կայքում
Վագր (ֆիլմ)

Անվան այլ կիրառումների համար տե՛ս՝ Վագր (այլ կիրառումներ)Վագր (իտալերեն՝ Il Tigre), իտալական ֆիլմ։


== Սյուժե ==
Ֆրանչեսկո անունով իտալացի գործակալը շատ վաղ տարիքում ամուսնացել էր Էսպերի անունով մի աղջկա հետ։ Մի անգամ նրան ծանոթացնում են դպրոցական Կառոլինայի հետ։ Անցնում են տարիներ։ Կառոլինան դառնում է անսկզբունքային երիտասարդ կին, որը հետապնդում է Ֆրանչեսկոյին և հանդիպումների ժամանակ իր սեթևեթումներով տանջում նրան։


== Ծանոթագրություններ ==
Ժողովածու (2331)

Ժողովածու (2331), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2331 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 17×13 չափս։ Ձեռագիրը կազմված է 308 թերթից։ Գրված է երկսյուն, միասյուն, բոլորգրով, նոտրգրով։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ հետագայի՝ 1ա (17-18-րդ դարեր)։


== Բովանդակություն ==
Սահմանք իմաստասիրականք իբր հարցմամբ։
Դիոն. Թրակացւոյ Արուեստ քերականութեան։
Բառք քերականի, Եբրայեցւոյ, Յունաց, Քերթողականք, Գաղիանոսի, Ի խորանն, Հայոց, Հանդես բանաստեղծաց, Եւթներորդ գլուխ գրոցս։
Վարդ. Արևելցւոյ Յաղագս մեկնութեան քերականի։
Մովս. Խորենացւոյ Բան իմաստութեան։
Բանք իմաստնոց։
Նշանագիրք իմաստնոց։
Հերոնիմոսի Լորենցիոսի Վասն Հին կտակարանացն։
Արիստակիսի գրչի Վերլուծութիւն բացերևապես բառից և բայից։
Գէորգայ Սկևռացւոյ Խրատք յաղագս գրչութեան արուեստի։
Սուղ ինչ Մեկնութիւն Ներածութեանն Պորփիւրի։
Հարցմունք՝ Զի՞նչ է կէտ, գիծ...:


== Ծանոթագրություններ ==
Բունյակովկա (գյուղ, Կոզելշչինայի շրջան)

Բունյակովկա (ուկրաիներեն՝ Буняківка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Բունյակովկա գյուղում բնակվում էր 216 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաչնայա (այլ կիրառումներ)

Դաչնայա, կարող է վերաբերել՝

Դաչնայա - գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Դաչնայա - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Ռոնկադելլե

Ռոնկադելլե (իտալերեն՝ Roncadelle), կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 8611 մարդ (ըստ 2004 թվականի տվյալներով)։ Բնակչության խտությունը կազմում է 847 մարդ/կմ²։ Զբաղեցնում է՝ 9 կմ2 տարածք։ Փոստային ինդեքս՝ 25030։ Հեռախոսի կոդ՝ 030։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Հակոբ (ճարտարապետ)

Անվան այլ կիրառումների համար տե՛ս՝ Հակոբ (այլ կիրառումներ)Հակոբ (ծննդյան և մահվան թթ. անհայտ), XVII դարի ճարտարապետ։ 1675-ին կառուցել է Կունեն գյուղի (այժմ՝ ՀՀ Տավուշի մարզի Կիրանց գյուղից արևմուտք՝ Հին Կունեն գյուղատեղին) Սուրբ Աստվածածին եկեղեցին (արձանագրությունը մուտքի ճակատակալ քարին է)։
Ալայգիրովո

Ալայգիրովո (ռուս.՝ Алайгирово, բաշկիրերեն՝ Алайғыр), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 463 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիսկ կամ ճշմարտություն

«Ռիսկ կամ ճշմարտություն» (անգլ.՝ Truth or Dare), ռեժիսոր Ջեֆ Ուոդլոուի ամերիկյան սարսափ ֆիլմը, որը պարունակում է թրիլերի տարրեր։ Գլխավոր դերակատարներն են Լյուսի Հեյլը, Լենդոն Լիբուարոն և Թայլեր Փոուզին։ Ֆիլմի պրեմիերան ԱՄՆ-ում տեղի է ունեցել 2018 թվականի ապրիլի 13-ին։


== Սյուժե ==
Ֆիլմը պատմում է երիտասարդների մասին, որոնք խաղում են «Ռիսկ կամ ճշմարտություն»` սկսելով պայքարել մահվան դեմ. հանձնարարված գործողությունը չկատարող մասնակիցը ստիպված պետք է լինի հրաժեշտ տալ կյանքին։
…Երիտասարդների խումբը մեկնում է Մեքսիկա, որպեսզի զվարճանա արձակուրդներին։ Վերջին գիշերը նրանք անցկացնում են բարում։ Աղջիկներից մեկը՝ Օլիվիան, ծանոթանում է մի երիտասարդի հետ, որի անունը Քարթներ էր։ Վերջինս բոլորին հրավիրում է զբոսնել «մի հետաքրքիր վայրում»՝ հին լքված եկեղեցում, իսկ այնտեղ առաջարկում է խաղալ «Ռիսկ կամ ճշմարտություն» խաղը։


== Դերերում ==


== Նկարահանումներ ==
Ֆիլմի նկարահանումներն սկսվել են 2017 թվականի հունիսի 8-ին։


== Քննադատություն ==
Ֆիլմը հիմնականում ստացել է բացասական արձագանքներ։ Rotten Tomatoes կայքում նրա վարկանիշը 14 % է՝ 129 գրախոսությունների հիման վրա և ունի 3,6 / 10 միջին միավոր։ Վեբ-կայքի քննադատական կոնսենսուսը հայտնում է. «Ռիսկ կամ Ճշմարտություն» ֆիլմի մակերեսային ցուցադրությունը բավարար չէ, որպեսզի այդ միջին սարսափը դարձվի առավել սարսափելի, քան իրական խաղի միջին փուլը»։ Metacritic կայքում ֆիլմն ունի 100 հնարավորից 35 միավոր՝ հիմնված 33 գրախոսությունների վրա, ինչը ցույց է տալիս «ընդհանուր առմամբ անբարենպաստ ակնարկներով»։ CinemaScore կայքի դիտորդները ֆիլմին տվել են B- միջին գնահատական՝ A+-ից մինչև F սանդղակով։
RogerEbert.com կայքից Սայմոն Աբրամսը 4 աստղից ֆիլմին տվել է 2 աստղ և գրել, որ «ռեժիսոր Ջեֆ Ուոդլոուին և նրա հետ գրանցված 3 համահեղինակներն իրենց ֆիլմի հիմնական ազդակներից մեկով բավականին առաջ չեն շարժվում ՝ բարոյական դարձնելով նրանց անկատար առարկաները և / կամ նրանց ստիպելով մահանալ սադիստական զվարճալի մահով»։ Exclaim! կայքում Ալեքս Հադսոնը ֆիլմն անվանել է «վատ սարսափ», որը մեծ մասամբ կլիշե է հրամցնում։


== Ծանոթագրություններ ==


== Արտաքին հղումներ ==
http://www.blumhousestruthordare.com/ Ռիսկ կամ ճշմարտություն. պաշտոնական կայք
Ֆիլմի դիտում Variety կայքում(անգլ.)
Ֆիլմի դիտում The Hollywood Reporter կայքում(անգլ.)
Աստերոիդների ցանկ (83501-83600)

Աստերոիդների ցանկ (83401-83500)  • Աստերոիդների ցանկ  • Աստերոիդների ցանկ (83601-83700)
 Աստերոիդների ցանկ (83401-83500)  • Աստերոիդների ցանկ  • Աստերոիդների ցանկ (83601-83700)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net